
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 100
                                                              din 28 aprilie 2021
privind prelungirea unui contract de închiriere, încheiat cu S.C. LYSAROM IMPEX S.R.L.
Consiliul Local al Municipiului Sighişoara, întrunit în ședință ordinară,
                      

Luând act de proiectul de hotărâre, înregistrat cu nr. 9.752/02.04.2021 şi la Consiliul Local Sighișoara cu nr. 11.482/19.04.2021, de referatul de aprobare, înregistrat cu nr. 9.755/02.04.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 7.420/15.03.2021, formulată de doamna Rusu Adriana, în calitate de administrator al S.C. LYSAROM IMPEX S.R.L., cu referire la prelungirea contractului de închiriere nr. 599/2006, astfel cum a fost modificat și completat prin actele adiționale nr. 1/2011, nr. 2/2016 și nr. 3/2020, având ca obiect terenul în suprafață de 27,75 mp., situat în Municipiul Sighișoara, str. Cositorarilor f.nr., cu destinația de teren ocupat de terasă, al cărui termen va expira la data de 30.04.2021;

Având în vedere clauza din contractul de închiriere, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că imobilul de natură teren, mai sus menționat, este situat în intravilanul Municipiului Sighișoara – domeniul public;   

Având în vedere prevederile Hotărârii Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, în urma prelungirii contractului de închiriere antemenționat, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin prelungirea contractului de închiriere se aduc venituri suplimentare la bugetul local;
 Având în vedere Raportul de specialitate al Direcției Administrarea Patrimoniului, înregistrat cu nr. 9.753/02.04.2021, prin care se propune prelungirea unui contract de închiriere, încheiat cu S.C. LYSAROM IMPEX S.R.L.;

Având în vedere amendamentul formulat în plenul şedinţei ordinare a Consiliului Local Sighişoara de către inițiatorul proiectului, Primarul Municipiului Sighișoara, domnul Ioan - Iulian Sîrbu, amendament însuşit şi votat de către membrii Consiliului Local Sighişoara;
                Având în vedere avizele favorabile ale tuturor comisiilor pe domenii de specialitate;
             În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                       H O T Ă R Ă Ş T E:
Art. 1. (1) Se aprobă prelungirea contractului de închiriere nr. 599/2006, astfel cum a fost modificat și completat prin actele adiționale nr. 1/2011, nr. 2/2016 și nr. 3/2020, încheiat cu S.C. LYSAROM IMPEX S.R.L., având ca obiect terenul în suprafață de 27,75 mp., situat în Municipiul Sighișoara, str. Cositorarilor f.nr., cu destinația de teren ocupat de terasă, al cărui termen va expira la data de 30.04.2021.

(2) Începând cu data de 01.05.2021, chiria va fi de 277,50 lei/lună, respectiv de 10,00 lei/mp./lună, stabilită conform art. 3 litera e) din anexa nr. 8 la Hotărârea Consiliului Local Sighişoara nr. 82/30.04.2020 şi va fi indexată semestrial cu indicele de inflaţie.
(3) Perioada pentru care se aprobă prelungirea contractului de închiriere este de 2 (doi) ani și 8 (opt) luni, respectiv de la data de 01.05.2021 până la data de 31.12.2023.

(4) Prelungirea contractului de închiriere se va face prin act adiţional.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului – Compartimentul Domeniu Public, Direcţia Generală Arhitect Șef, Biroul Public Cadastru și Agricultură, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan       
                                            Contrasemnează pentru legalitate
                                  SECRETARUL GENERAL al municipiului,

                                                             Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Compartimentul Domeniu Public;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Biroul Public Cadastru și Agricultură;
  1 ex. S.C. LYSAROM IMPEX S.R.L.

15 ex.

B.A. 
